<classify> Arodia Peter, Dodoma Mwenyekiti wa Bunge, Andrew Chenge, ameitakaSerikali kufuatilia na kutoa taarifa za kutekwa kwa kijana na kada wa Chama chaDemokrasia na Maendeleo Chadema, Mdude Nyagawa ambaye anadaiwa kutekwa. Mdude anadaiwa kuchukuliwa na watu wasiojulikanakwenye ofisi yake Mbozi, mkoani Songwe juzi, Mei 4 wakiwa na silaha za moto. Chenge ametoa maelekezo hayo bungeni jijini Dodomaleo Jumatatu Mei 6, wakati akijibu hoja ya Mbunge wa Iringa Mjini, MchungajiPeter Msigwa aliyetoa hoja ya kuahirisha Bunge kwa kutumia kanuni ya 64 kuhusukujadili jambo la dharura. Katika hoja yake, Msigwa alisema hivi karibuni kumekuwapona matukio ya watu kutekwa, kupotea na hata kuuawa, huku akitolea mfano madaiya kutekwa kwa kada wa chama hicho, Mdude. Akitoa maelezo ya hoja hiyo, Chenge ameitakaSerikali kutolea ufafanuzi jambo hilo. Ni kweli suala lolote linalohusu uhai wabinadamu, itakuwa vizuri Serikali itoe maelezo ili wananchi wajue hali ilivyo,amesema Chenge. Akijibu hoja hiyo, Naibu Waziri wa Mambo yaNdani ya Nchi, Hamad Yusufu Masauni amesema Jeshi la Polisi limeanza kufanyiauchunguzi tangu jana, Mei 5, na wameongeza nguvu kutoka makao makuu ya jeshihilo. Aidha Masauni ameomba wananchi kutoa ushirikianokwa vyombo vya dola kuhusu utata wa tukio hilo.  <topic>: KITAIFA 